[{"text_idx": "#000000", "text": "Golygwyd gan: Ann Parry Owen"}, {"text_idx": "#000002", "text": "Bardd-uchelwr o Faglan ger Abertawe oedd Ieuan Gethin (fl. 1405\u201361), gw\u0302r a gymerodd ran yng ngwrthryfel Owain Glyndw\u0302r ym Morgannwg yn negawd cyntaf y bymthegfed ganrif. Deg cerdd yn unig a gadwyd wrth ei enw, ond y mae amrywiaeth ei bynciau yn fawr, a chawn ganddo arlwy gwahanol i\u2019r cerddi mawl a marwnad arferol a gynhyrchai ei gyfoeswyr proffesiynol. Ceir yma sawl cerdd stori\u0308ol lawn hiwmor a ffraethineb, lle y mae\u2019n ei bortreadu ei hun fel hen ddyn y daw troeon trwstan i\u2019w ran: lladron yn difa ei nythod gwenyn gwyllt, llwynog yn dwyn yr w\u0302ydd y bu\u2019n ei phesgi at y Nadolig, a\u2019i brofiad poenus yn dal clefyd gwenerol ar o\u0302l cyfathrach a\u0302 merch hardd. Yn y casgliad hefyd ceir dwy gerdd bwysig i Owain Tudur o linach Penmynydd Mo\u0302n (taid Harri VII) a dwy gerdd ddirdynnol a gyfansoddodd Ieuan yn sgil marwolaeth ei ferch a\u2019i fab, Sio\u0302n, o\u2019r pla du. Gallwn uniaethu\u2019n llwyr a\u0302\u2019i alar yn y cerddi hyn, ymatebion cwbl bersonol sydd yn rhydd o gonfensiynau arferol y canu marwnad."}, {"text_idx": "#000004", "text": "You must be logged in to post a review."}]